section_heading: Obitelj
paragraph_text: Helmuth von Mücke je rođen 25. lipnja 1881. u Zwickauu. Sin je Kurtha von Mückea, inače satnika u saskoj vojsci, i Luise von Mücke rođ. Alberti. Mückeova obitelj dobila je plemićki naslov 1806. od strane cara Franje II., te potječe iz Lužica. Mückeov otac Kurth sudjelovao je u Prusko-francuskom ratu u kojemu je i ranjen, te je preminuo 1886. godine. Majka Luise, koja je inače potjecala iz stare bremenske obitelji trgovaca, nakon smrti Hellmuthova oca se ponovno udala. Kurth i Luise von Mücke su, uz Hellmutha, imali još dva sina Kurta i Fritza.